Stephen Jay Gould

Stephen Jay Gould (* 10. september 1941, Queens, New York, New York, USA – † 20. máj 2002, Manhattan, New York, USA) bol americký paleontológ, evolučný biológ a historik vedy. Bol jedným z najvplyvnejších a najčítanejších autorov populárno vedeckej literatúry svojej generácie.Shermer, Michael (2002), "This View of Science", Social Studies of Science 32 (4): 489–525. Väčšinu svojej kariéry pôsobil na Harvardovej univerzite a v Americkom prírodovednom múzeu v New Yorku. V neskorších rokoch svojho života tiež učil biológiu a evolučnú teóriu na New York University neďaleko jeho bydliska v SoHo.

Gouldonovým najväčším prínosom v oblasti vedy je pravdepodobne teória prerušovaných rovnováh, s ktorou prišiel spoločne s Nilesom Eldredgeom v roku 1972.Eldredge, N., Gould S.J. (1972). "Punctuated equilibria: an alternative to phyletic gradualism." In T.J.M. Schopf, ed., Models in Paleobiology. San Francisco: Freeman, Cooper and Company, pp. 82-115. Teória hovorí, že proces evolúcie pozostáva z dlhých období evolučnej stability prerušovaných krátkymi obdobiami kladogenézy, pri ktorých dochádza k vzniku nových druhov. Táto teória odporuje teórii fyletického gradualizmu, ktorá hovorí o postupných, hladkých a spojitých zmenách vo fosílnom zázname.

 Referencie 

 Iné projekty 

 Zdroj 

Kategória:Biológovia USA
Kategória:Paleontológovia USA
Kategória:Evoluční biológovia
Kategória:Agnostici
Kategória:Autori náučnej literatúry USA
Kategória:Osobnosti z Queens